
[bookmark: _GoBack]Aeth y wers yn dda. Sicrheais fy mod i’n cyfleu fy nisgwyliadau am y wers trwy gyflwyno amcanion y wers. Nesaf gofynnais, beth yw datganiad personol er mwyn derbyn syniadau o’r dysgwyr. Wnes i ddefnyddio cyfoeth o adnoddau iaith Gymraeg yn naturiol ac yn hyderus. Cyflwynais y meini prawf ar gyfer datganiad personol yn eglur gan ddefnyddio iaith ffurfiol ac ennyn diddordeb y gwrandawyr trwy amrywio fy mynegiant a tôn y llais. Wnes i ddefnyddio treigladau (treigladau meddal, trwynol a llaes) yn gywir er mwyn sicrhau cywirdeb iaith fy hun a’r dysgwyr. Wnes i ddarllen yn naturiol ac yn eglur, dadansoddi testunau gan ymateb a chyfleu syniadau mewn ffordd briodol. Wnes i hefyd defnyddio nodiadau ac adnoddau yn briodol er mwyn llywio’r wers a sicrhau dealltwriaeth y dysgwyr.
	Nid oedd amser i mi gyflwyno’r dasg ysgrifenedig ond gweler ysgrifennu darnau estynedig sy’n cynnwys tystiolaeth a gwybodaeth fanwl o fewn fy nghynllun gwers a’r PowerPoint. Gweler hefyd fy mod i wedi addasu adnoddau ysgrifenedig er mwyn herio’r dysgwyr. Wnes i ysgrifennu’r cynllun gwers a’r PowerPoint trwy sicrhau fy mod i’n harddangos gwybodaeth dda iawn o reolau gramadeg ac atalnodi gan ddefnyddio strategaethau a chymorth arfau iaith gyfrifiadurol i wirio gwaith personol.
Wrth gynllunio’r wers wnes i ganolbwyntio ar ddefnyddio amrediad o arddulliau addysgu a dysgu gwahanol a berthnasol. Wnes i hefyd sicrhau fod y tasgau yn rhoi cyfleoedd i’r dysgwyr datblygu sgiliau llythrennedd. Wnes i hefyd sicrhau fy mod i’n cynnwys strategaethau asesu ar gyfer dysgu er mwyn asesu’r dysgwyr trwy gydol y wers.
